《过银树》
宋代·董嗣杲

买舆过银树，水落见潦迹。
残雪闪斜照，篱落掩鱼泽。
鸟飞山意冥，雁度水光碧。
乘兴觅酒垆，荒市绝肴核。
入暮路程杳，寒皲面颊赤。
时艰人烟稀，终日涉荒僻。
岂独慨风景，亦且倦行役。
茅店投深幽，月明野田白。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。